text: Påskelam for alle
  30 marts 2010 kl. 07.34
  Flere fårefarme holder åbent hus på "Fårets Dag" lørdag d. 3. april.
  Hvis du og familien trænger til at blive aktiveret mellem påskefrokosterne, er der mulighed for at besøge forskellige fårefarme i hele Danmark. Mange får læmmer her i påsken, så der er rig mulighed for at klappe de små uldne dyrebørn inden de skal på påskebordet.
  Små børn vil måske se tvivlende på lammekøllen efterfølgende, men er det ingen hindring, så kan man klappe dyrene og mærke den fedtede, uldne pels med egne hænder lørdag d. 3. april mellem klokken 10 og 16. Læs mere og find de gårde i dit område, der holder åbent hus ved at klikke på linket i boksen til højre.
  Hjemmeside for Fårets Dag
  